Document ID: /roh_data/filtered/fineweb-2-filterrobots_roh.jsonl.gz/32505

Per tut las deputadas e tut ils cussegliers guvernativs dumandads è la chaussa clera. I duvrass ina buna maschaida e tar quella tutgan er dunnas. Dentant cler, i na saja betg uschè simpel da chattar las dunnas ch'èn prontas da surpigliar in tal post. Per bleras è la famiglia il motiv principal da betg candidar, autras èn da l'avis ch'ellas sajan memia veglias.
La vart feminina va a perder
Cun Barbara Janom Steiner, che sto bandunar la regenza pervi da la limitaziun da temp d'uffizi , va suenter blers onns la vista feminina en la regenza a perder. Ella ed er las deputadas dumandadas Martha Widmer-Spreiter, Cornelia Märchy, Magrit Darms u er Leta Steck èn da l'avis che dunnas han forsa in zic in'autra moda e maniera da politisar. Forsa cun in zic dapli sentiment e precauziun ch'ils umens.
RR actualitad 17:00